##### Bogyiszló Község Önkormányzata Képviselő-testületének

**5/2015. (V.07.) önkormányzati rendelete**

**az avar és növényi hulladék égetéséről**

Bogyiszló Község Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 12. § (2) bekezdésében, a környezet védelmének általános szabályairól szóló 1995. évi LIII. törvény 46. § (1) bekezdés c) pontjában és a 48. § (4) bekezdés b) pontjában foglalt felhatalmazás alapján, az Alaptörvény 32. cikk (1) bekezdés a) pontjában meghatározott feladatkörében eljárva a következőket rendeli el:

**1. A rendelet célja és hatálya**

**1.§** A rendelet célja az avar és kerti hulladék nyílttéri égetésére vonatkozó helyi szabályok megállapítása, melyek a levegő tisztaságának védelmét biztosítják.

**2.§** A rendelet területi hatálya – a helyi jelentőségű védett természeti terület kivételével – Bogyiszló község közigazgatási területére terjed ki.

**3.§** A rendelet személyi hatálya Bogyiszló község közigazgatási területén a természetes személyekre, a jogi személyekre és jogi személyiséggel nem rendelkező szervezetekre terjed ki.

**2. Értelmező rendelkezések**

**4.§** E rendelet alkalmazásában *avar és növényi hulladék*: fanyesedék, ág, gally, fű, lomb, lábon álló növényzet, tarló és növénytermesztéssel összefüggésben keletkezett hulladék.

**3. Avar és kerti hulladék égetésének szabályai**

**5.§** (1) A község területén az avar és kerti hulladék kezeléséről elsősorban komposztálással kell gondoskodni.

(2) Az ingatlantulajdonos a nem komposztált avar és növényi hulladékot a hulladékgazdálkodási közszolgáltatást ellátó közszolgáltatóval köteles elszállíttatni.

**6.§** (1) Bogyiszló község közigazgatási területén – a (2)-(3) bekezdésben foglaltak kivételével - az avar és kerti hulladék nyílttéri égetése tilos.

(2) Üdülőterületen található ingatlanon az avar és kerti hulladék nyílttéri égetése –ünnepnap kivételével hétfőtől péntekig – 8 00- 16 00 óráig megengedett.

(3) A kommunális hulladékszállítási közszolgáltatásba bevont ingatlanon az avar és kerti hulladék nyílttéri égetése vasárnap és ünnepnap kivételével 8 00 - 16 00 óráig megengedett.

**Záró rendelkezések**

**7.§** Az önkormányzati rendelet a kihirdetését követő napon lép hatályba.

 Tóth István dr. Varga Katalin

 polgármester jegyző

Az önkormányzati rendelet kihirdetésének napja: 2015. május 7.

 **Dr. Varga Katalin**

 jegyző